Myndavélin fannst þó loks þegar afmælið var búið , en hún var á bakvið púðana í sófanum þar sem fólkið sat , ég hefði getað farið að grenja í allri hreinskilni sagt . Veifurnar föndraði ég sjálf , en mér fannst alveg “ nauðsynlegt ” að skreyta líka stól afmælisbarnsins . Ég reyndi að spara smá uppvaskið með pappadiskum , enda á ég líka ekki nógu mikið stell fyrir svona stórt afmæli : ) Stafaborðann keypti ég fyrir löngu síðan hjá Petit.is . Ég setti svo saman smá myndaseríu af Bjarti , ein mynd fyrir hvern mánuð , virkilega gaman að skoða í gegnum þessar myndir og sjá hvað hann hefur stækkað og breyst : ) Um að gera að hafa myndir af afmælisbarninu uppi við , það geta annað hvort verið skemmtilega minningar eða mánaðarmyndir . Afmælispakkaflóð og mikið stuð , hér með fínu gjöfina frá mömmu sinni og pabba . Eflaust eina gjöfin sem gaf ekki frá sér hljóð : ) Allt spikk og span fyrir veisluna ! Og nokkrum tímum síðar var allt komið í rúst … Vá hvað þetta var gaman , núna tel ég niður í næsta afmæli og get þá vonandi komið öllum hugmyndunum mínum í framkvæmd : )